KAMPANJE! Få full digital tilgang og papiravisen i fire uker for kun 49,-

Årets store lokale fotballoverraskelse sto Blaker IL for. En meget sterk 2. plass i 4. divisjon ble fasiten for laget som var nedrykkstippet av de fleste forståsegpåere.

Onsdag ble trener Fredrik Larsen enig med styret om å gå på sin fjerde strake sesong som hovedtrener for Bruvollen-mannskapet.

- Vi har blitt bedre og bedre og denne sesongen ble en stor opptur. Neste sesong blir tøffere, men jeg ønsker å forbedre laget ytterligere, sier Fredrik "Blaker'n" Larsen til indre.no

Per i dag ser det ut til at alle Blaker-spillerne fortsetter neste sesong.

- Men det vil sikkert komme tilbud på noen av våre spillere. Spesielt viktig er det at vi klarer å beholde våre offensive spillere, som holder meget høyt nivå. I tillegg er vi på jakt etter en keeper. Vi prøver å få med oss Jonas Hemmingbye, men han sliter med motivasjonen. Og Ole Guttorm Bjørnstad er dessverre langtidsskadet, sier Larsen.